Document ID: 32014D0403

KOMISJONI RAKENDUSOTSUS,
26. juuni 2014,
mis käsitleb liikmesriikidele erandite tegemist statistiliste andmete edastamisel vastavalt Euroopa Parlamendi ja nõukogu määrusele (EL) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta
(teatavaks tehtud numbri C(2014) 4164 all)
(Ainult bulgaaria-, eesti-, hispaania-, hollandi-, horvaadi-, iiri-, inglis-, itaalia-, kreeka-, leedu-, läti-, malta-, poola-, portugali-, prantsus-, rootsi-, rumeenia-, saksa-, slovaki-, sloveeni-, soome-, taani- ja ungarikeelne tekst on autentsed)
(EMPs kohaldatav tekst)
(2014/403/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 21. mai 2013. aasta määrust (EÜ) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta (1), eriti selle artikli 6 lõiget 1,
võttes arvesse Austria Vabariigi, Belgia Kuningriigi, Bulgaaria Vabariigi, Eesti Vabariigi, Hispaania Kuningriigi, Horvaatia Vabariigi, Iirimaa, Itaalia Vabariigi, Kreeka Vabariigi, Küprose Vabariigi, Leedu Vabariigi, Luksemburgi Suurhertsogiriigi, Läti Vabariigi, Madalmaade Kuningriigi, Malta Vabariigi, Poola Vabariigi, Portugali Vabariigi, Prantsuse Vabariigi, Rootsi Kuningriigi, Rumeenia, Saksamaa Liitvabariigi, Slovaki Vabariigi, Sloveenia Vabariigi, Soome Vabariigi, Suurbritannia ja Põhja-Iirimaa Ühendkuningriigi, Taani Kuningriigi ning Ungari tehtud taotlusi
ning arvestades järgmist:
(1)
Määruse (EL) nr 549/2013 artikli 6 lõike 1 kohaselt peaks komisjon lubama liikmesriikidele ajutisi erandeid, kui liikmesriikide riiklikud statistikasüsteemid vajavad kõnealuse määruse kohaldamiseks olulisi kohandusi. Erandeid tuleks teha üksnes nõuetekohaselt põhjendatud juhtudel.
(2)
Komisjonile esitatud teabe põhjal ilmneb, et liikmesriikide taotletud erandid on põhjendatud vajadusega riiklikke statistikasüsteeme määruse (EÜ) nr 549/2013 täielikuks järgimiseks oluliselt kohandada.
(3)
Selliseid erandeid tuleks taotluse korral lubada Belgiale, Bulgaariale, Taanile, Saksamaale, Eestile, Iirimaale, Kreekale, Hispaaniale, Prantsusmaale, Horvaatiale, Itaaliale, Küprosele, Lätile, Leedule, Luksemburgile, Ungarile, Maltale, Madalmaadele, Austriale, Poolale, Portugalile, Rumeeniale, Sloveeniale, Slovakkiale, Soomele, Rootsile ja Ühendkuningriigile.
(4)
Käesoleva otsusega ettenähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA OTSUSE:
Artikkel 1
Lisas esitatud erandid tehakse lisas nimetatud liikmesriikidele.
Artikkel 2
Käesolev otsus on adresseeritud Belgia Kuningriigile, Bulgaaria Vabariigile, Taani Kuningriigile, Saksamaa Liitvabariigile, Eesti Vabariigile, Iirimaale, Kreeka Vabariigile, Hispaania Kuningriigile, Prantsuse Vabariigile, Horvaatia Vabariigile, Itaalia Vabariigile, Küprose Vabariigile, Läti Vabariigile, Leedu Vabariigile, Luksemburgi Suurhertsogiriigile, Ungari, Malta Vabariigile, Madalmaade Kuningriigile, Austria Vabariigile, Poola Vabariigile, Portugali Vabariigile, Rumeenia, Sloveenia Vabariigile, Slovakkia Vabariigile, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
Brüssel, 26. juuni 2014

Labels: 12
2
19
18